stanford-oval/wikipedia huggingface dataset:
חוג גלילאו
היסטוריה

חוג גלילאו קם בהשפעתו וסביב אישיותו של דיולה פיקלר, משפטן יהודי-הונגרי, פרופסור למשפטים אתאיסט - אבולוציוניסט בשנת 1908 בבודפשט, הצטרפו לחוג בעיקר אינטלקטואלים צעירים מהשמאל הקיצוני. הסטודנטים בידלו את עצמם מהאגודות האוניברסיטאות הנוצריות-לאומיות, כמו חוג סנט אימרה הקתולי מחוג בתלן גאבור הפרוטסטנטי, אך גם מחוג מכבי של הסטודנטים הציוניים.
היו"ר הראשון של החוג היה קארוי פולני, שערך גם את מגזין החוג בשם "המחשבה החופשית". מאמריו של המשורר אנדרה אדי התפרסמו באופן קבוע במגזין. "בזמן הקמתו של חוג גלילאו, אני מתנצל, אפילו לא שיערו איזו משימה גרנדיוזית לקחו על עצמם...", כתב אדי בהתלהבות בנובמבר 1913. הגלילאיסטים ערכו סקרים סוציולוגיים בקרב הסטודנטים, פרסמו מכרזים, הוציאו לאור ספרים והפעילו כתב עת (ספריית חוג גלילאו, חוברות גלילאו).
בתקופות שונות בין מזכירי החוג היו מאתיאש ראקושי, אוטו קורווין ויוז'ף פוגאני. אחד ממייסדיה היה הפילוסוף ג'רג' לוקאץ', לימים סגן קומיסר העם לחינוך הציבורי של הרפובליקה הסובייטית ההונגרית. הנשיא והאישיות המובילה באיגוד הסטודנטים היו לאסלו רובין, שאנדור טורנובסקי, לאסלו דיולאי, ז'יגמונד קנדה, ארתור דוקס. בחגיגות שערך החוג, לעיתים גם המשורר אנדרה אדי נאם והקריא משיריו.
במהלך מלחמת העולם הראשונה ניהל חוג הגלילאו תסיסה ותעמולה נגד המלחמה בצורה של הרצאות פציפיסטיות משנת 1915 ואילך, ואז החלה קבוצה מהחוג (הסוציאליסטים המהפכניים ) לעסוק גם בפעילות בלתי חוקית. בינואר 1918 כמה מחברי הקבוצה נאסרו, ביניהם מנהיגי החוג, ומועדוני חוג גלילאו נסגרו. חוג גלילאו נפתח מחדש בסוף אוקטובר 1918, בעת מהפכת החרציות. רבים מחברי חוג הגליל הפכו לקומיסרי או לסגן קומיסרי העם והצטרפו למפלגת הקומוניסטים בהונגריה.
לאחר נפילת הרפובליקה הסובייטית ההונגרית פורק החוג על ידי השלטון הימני לאומני, כל המסמכיו הוחרמו והמקום כינוסו ננעל על חותם ובריח. רבים מחבריה היגרו ומצאו מקלט בווינה. אוסקר יאסי הגיע לווינה ב -1 במאי. כמה שבועות לאחר מכן הגיעו גם האחרים כמו ארנה לורשי פאל קרי, קארוי פולני, ועוד. בשנת 1929 סיכם קארוי פולני את מאזן חוג גלילאו באופן, שניתן היה להציל את הונגריה לדעתו לו האינטלקטואלים המהפכניים היו יוצרים מערכת יחסים מאורגנת ותכליתית עם הלאומים השונים בהונגריה, עם הפועלים ועם האיכרים. עם זאת, לדבריו, ביוזמות קבוצת הסטודנטים היו חסרים הגורם המאחד והתפיסה הפוליטית.
ספרות בנושא

Turnowsky Sándor: Három tanulmány a háborúról. 1. A háború filozófiája. 2. A háborús idők tömeglélektana. 3. A háború és a jövő állama., Franklin kiadó, Budapest, 1915.
Kelen Jolán: Töretlen úton Korvin Ottó élete, Ifjúsági Könyvkiadó, Budapest, 1955.
Kelen Jolán: Galilei per a XX. században, Kossuth Könyvkiadó, Budapest, 1957.
Tömöry Márta: Új vizeken járok. A Galilei Kör története ,[58] Gondolat, Budapest, 1960.
Kende Zsigmond: A Galilei Kör megalakulása. szerk. Hanák Péter & Litván György, Akadémiai Kiadó, Budapest, 1974.
Csunderlik Péter: Radikálisok, szabadgondolkodók, ateisták. A Galilei Kör története (1908–1919). Budapest, 2017.
Dalos György: A cselekvés szerelmese : Duczynska Ilona élete, Kossuth, Budapest, 1984. ISBN 0249002446915
Bosnyák Béla (szerk): A budapesti diáknyomor, Galilei Kör kiadása, Budapest, 1912
נושאים קשורים

סוציאליסטים מהפכניים
The Sonntagskreis (Hungarian: Vasárnapi Kör, "Sunday Circle")
לקריאה נוספת

רשימת חברי החוג A Galilei kör névsora 1912-ből, (Közli: Varga F. János), Történelmi Szemle, 19, no. 1–2 (1976), pp. 211–233., tti.btk.mta.hu
Új magyar lexikon III. (G–J). Szerk. Berei Andor és 11 tagú szerk.bizottsága Budapest: Akadémiai. 1960.
Bendl Júlia: Lukács György élete a századfordulótól 1918-ig, Budapest: Scientia Humana Társulás, 1994.
Litván György: Polányi Károly… Tudomány és politika között, docplayer.hu
Csunderlik Péter: Radikálisok, szabadgondolkodók, ateisták. A Galilei Kör története (1908–1919). Napvilág Kiadó, Budapest, 2017, ISBN 9789633380499
Csunderlik Péter: „Beszéljünk mi is oroszul, cselekedjünk mi is oroszul!” Az 1917-es oroszországi forradalmak hatása a Galilei Körre, epa.oszk.hu
קארוי פולני:המאזן של חוג גליליאו Polányi Károly: A Galilei-Kör mérlege, Korunk 1929 Június, epa.oszk.hu
A „destrukció darázsfészke”? – A Galilei Kör antimilitarista előadásai az első világháború alatt, elsovh.hu
Kolozsi Ádám: Az idegenszívű Ady beállt a sorosista szabadkőművesek mögé, index.hu
Ladányi Andor: Az egyetemi ifjúság az ellenforradalom első éveiben (1919-1921), Akadémiai Kiadó, Budapest, 1979
חשיבה חופשית Szabadgondolat 1912/1, karl.polanyi.fr
משטר הקואורדינטות של הרדיקליזם Szücs László Gergely: A radikalizmus koordináta-rendszere, real.mtak.hu
ברכת המשורר אנדרה אדי לחגיגת 5 שנים לחוג Ady Endre köszöntője a Galilei Kör ötéves fennállása alkalmábó, 1919. február
ראו גם

להלן החברים המייסדים/בולטים של החוג (כולם יהודים):
שאנדור ברטה (סופר)
תרזה בנדק
אוטו קורווין
קארוי קרל מנהיים
קארוי קרל פולני
מיהאי מיכאל פולני
ג'רג' פוליה
מתיאש ראקושי
יוז'ף רוואי
מור קורח
ארנה זיידלר
Sándor Barta
Therese Benedek
Ottó Korvin
Karl Mannheim
Karl Polányi
Michael Polanyi
György Pólya
Mátyás Rákosi
József Révai
Korach Mór
Seidler Ernő
כמו כן היו חברים נוספים: יאנוש ליקאי, יוז'ף קלן, יולאן קלן, שאנדור קלנר, קלמן שאנדור, לאסלו שילינגר אימרה הרמן, פאל היידו, יוליה קניירש (מקודם קורח) פרנץ ראקוש, זולטאן רונאי, רז'ה סאנטו, שאלאמון בק, זולטאן קרמנדי, ארפאד סלפאל, ארפאד האס, בלה נויפלד ועוד.
הערות שוליים

↑  Élet helyett halál – A Galilei Kör tevékenysége a világháború első két évében, elsovh.hu
↑  Csunderlik Péter: „Figyeljetek és jól átkozzatok" - A Galilei Kör „antimilitarista" tevékenysége az első világháború alatt (1914-1918) (אורכב 01.11.2018 בארכיון Wayback Machine)  {{{תיאור}}}, בארכיון האינטרנט, edit.elte.hu
↑  Antiklerikalizmus és polgári értékek, hetek.hu
↑  Csunderlik Péter: Fekete sereg, métely, piócák A Galilei Kör „antiklerikális” retorikája és tevékenysége (אורכב 01.04.2019 בארכיון Wayback Machine), kommentar.info.hu
↑  Az ország kiszabadítására törekedtek, de elbuktak – A Galilei Kör története, 168ora.hu
↑  Csik Tamás: Az általános választójog prófétája Az általános választójog prófétája Méray-Horváth Károly a tudomány és a politika határán 1905–1910, multunk.hu/
↑  A Magyar Társadalomtudományi. Egyesület megalakulása., szociologia.btk.pte.hu
↑  dr. Szmodits László: Dr. Forgács Rezső élete, munkássága és a Galilei Kör gyógyszerészi szakosztálya, gyogyszeresztortenet.hu
↑  Heverdle László: A Martinovics páholy és a Világ
↑  Tasi István: Az első Darwin-évforduló: 1909 Az élővilág eredetéről szóló nézetek versengése Magyarországon a 20. század elején(הקישור אינו פעיל, 2019-09), edit.elte.hu
↑  Jászi Oszkár: Az új Magyarország felé
↑  Szalai Pál: Jászi utókora, beszelo.c3.hu
↑  Szalai Miklós: Jászi útja, buksz.c3.hu
↑  Magyar Katolikus Lexikon Szent Imre Kör, lexikon.katolikus.hu
↑  A 19-20. század fordulóján alakult felekezeti jellegű egyetemi egyesületek (אורכב 25.03.2019 בארכיון Wayback Machine)  {{{תיאור}}}, בארכיון האינטרנט, egyetemtortenet.elte.hu
↑  SZÓCIKK: "Makkabea, (cionista egyetemi hallgatók egyesülete)., mek.oszk.hu
↑  Szabadgondolat 1911 01, mtdaportal.extra.hu
↑  A GALILEI KÖR ÜNNEPÉN, arcanum.hu
↑  A Galilei kör ünnepén (1913) - részlet, youtube.com
↑  László Ferenc: Gyermek Voltaire-ek, magyarnarancs.hu], magyarnarancs.hu
↑  Csunderlik Péter: Variációk a „defaitizmusra" Az I. világháború és a Galilei Kör „antimilitarista” tevékenysége galileista memoárokban (אורכב 01.06.2020 בארכיון Wayback Machine), kommentar.info.hu
↑  Kende Éva: Két orvos első világháborús magántörténelme, ketezer.hu
| --- | --- |
בקרת זהויות :  GND: 1155566459  NKC: ko20181003829  VIAF: 413149196260974790568   WorldCat (עם VIAF): 413149196260974790568 
ארווין סבו מנהל ספריה הונגרי-יהודי, אנרכו-סינדיקליסט, המנהל הרוחני והרוח החיה מאחורי חוג גליליאו.
יונגפרנהוף

מפת מחנות ריכוז והשמדה בשואה
יוּנְגְפֶרְנְהוֹף (בגרמנית: Jungfernhof) היה מחנה ריכוז מאולתר בלטביה, 3-4 ק"מ מריגה (במהלך השנים שחלפו הפך חלק משטחה של העיר). המחנה היה מבצעי מדצמבר 1941 עד מרץ 1942 ושימש עבור אסירים יהודים מגרמניה ומאוסטריה, שהיו מיועדים להישלח לגטו מינסק.
היסטוריה

גטו ריגה, שהיה ב-1941 היעד החדש למשלוחי יהודים, נעשה צפוף ולא היה יכול להכיל את היהודים שגורשו מגרמניה. המשלוח הראשון, עם 1,053 יהודים מברלין, הגיע לתחנת רכבת סקירוטבה (שסמוך לה עתיד לקום המחנה) ב-30 בנובמבר 1941. כל האנשים שם נרצחו באותו יום בטבח יער רומבולה ליד ריגה. על פי הוראותיהם של מפקדי האיינזצגרופן, פרנץ שטלקר ורודולף לנגה, ארבעת המשלוחים הבאים הובאו למחנה יונגפרנהוף שהוקם באחוזה בשטחי החקלאות הנטושים ליד נהר דאוגבה. רק המשלוח השישי, אשר הגיע ב-10 בדצמבר 1941 עם יהודים מקלן, הגיע אל גטו ריגה, שנוקה בינתיים מיהודים בעקבות הטבח שבוצע שם.
יונגפרנהוף הוקם בתחילה בתור מיזם של האס אס, תחת סמכות השיפוט שלו וללא התייעצות עם המינהל האזרחי הגרמני בלטביה. על פי התוכנית החדשה, המחנה אמור לשמש דיור מאולתר לצורך עבודות בניית מחנה הריכוז סלספילס. המחנה הוקם בתוך אחוזה לשעבר, בגודל של 200 דונם, שהכילה מחסן, שלושה אסמים גדולים וחמישה צריפים קטנים. לא היו מגדלי שמירה או מערכת הסגר, אלא רק סיור נייד של משטרת העזר הלטבית.
בדצמבר 1941 הובאו למחנה סך כולל של 3,984 בני אדם בארבע רכבות נפרדות, כולל 136 ילדים מתחת לגיל עשר ו- 766 זקנים. 1,013 יהודים מוירטמברג נשלחו ב-1 בדצמבר. 964 נוספים גורשו ב-6 בדצמבר מהמבורג, ליבק ומיישובים נוספים ברחבי שלזוויג-הולשטיין בגרמניה. לאחר מכן הגיעו משלוחים מנירנברג עם 1,008 נפשות ומווינה עם 1001.
כ -800 אסירים מתו בחורף 1941–1942 כתוצאה מרעב, קור וטיפוס הבהרות.
במרץ 1942 המחנה פורק. בין 1,600 ל-1,700 אסירים נלקחו ליער ביקרניקי ליד ריגה, תחת הבטחת שווא שהם נלקחים למחנה עבודה עם תנאים טובים יותר, ושם הם נורו ב-26 במרץ 1942 ונקברו בקברי אחים (טבח דונמונדה). 450 אסירים נשארו לשמש ככוח עבודה שנועד להסוות את שרידי המחנה בתור חווה חקלאית. כוח עבודה זה התקיים במשך שנה אחת וניצוליו נשלחו אל גטו ריגה.
מתוך כ -4,000 אנשים שעברו במחנה, רק 148 שרדו. בין האסירים שנרצחו ביער ביקרניקי היו הרבנים לבית קרליבך, יוסף צבי קרליבך ובני משפחתו של יוסף (אשתו, שלוש בנותיו ובנו). בן נוסף שלו, שלמה פיטר קרליבך ניצל כשנכלל בכוח העבודה שהחזיק את המחנה עד סופו, והפך לרב בניו יורק.
טימבלנד

| --- | --- |
טימבלנד בשנת 2019
טימבלנד בשנת 2019
 לידה:  10 במרץ 1972 (בן 52) נורפוק, וירג'יניה  (ארצות הברית)
 שם במה:  Timbaland 
 מוקד פעילות:  ארצות הברית 
 תקופת הפעילות:  מ-1990
 מקום לימודים:  Salem High School 
 סוגה:  ראפ, היפ הופ, R&B, פופ ראפ, פופ, דאנס, דאנס-פופ
 סוג קול:  בס-בריטון 
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  Mosley Music Group, Blackground, Interscope
 שיתופי פעולה בולטים:  אליה, ברנדי נורווד, מו אגנס
 בן או בת זוג:  נלי פורטדו 
 פרסים והוקרה:  פרס גראמי לשיר ה-R&B הטוב ביותר (2015)  טיים 100 (2021) 
 timbaland.com
 פרופיל ב-IMDb
 
טימות'י זאכרי מוזלי (נולד ב-10 במרץ 1972) המוכר בשם הבמה טימבלנד (Timbaland) הוא מפיק מוזיקלי אמריקאי, זמר, ראפר וכותב שירים. בעבר היה חבר בצמד הראפרים "Timbaland & Magoo" (עם הראפר והמפיק המוזיקלי מאגו).
ביוגרפיה

טימבלנד ידוע בהפקותיו המיוחדות והבלתי צפויות, אותן הפיק לאומנים כמו מיסי אליוט, ביונסה, ביורק, ברנדי, ג'יי-זי, ג'סטין טימברלייק, 50 סנט, נלי פורטדו, הפוסיקט דולז ואליה. הפקותיו של טימבלנד והשתתפותו כאמן אורח בסינגלים הפכו אותו לכוכב, ולאחד מהמפיקים המבוקשים ביותר בארצות הברית.
אף על פי שכבר בשנת 1998 הוציא טימבלנד אלבום סולו, ההצלחה המסחרית באה רק בשנת 2007 עם האלבום "Shock Value". סינגל הבכורה ממנו, "Give It to Me" בשיתוף טימברלייק ופורטדו, הגיע לראש מצעדי הפזמונים בארצות הברית ובבריטניה. האלבום עצמו הגיע למקום החמישי במצעד הבילבורד בארצות הברית ולמקום השני במצעד הבריטי.
טימבלנד זכה בשני פרסי גראמי, הראשון ב-2007 בקטגוריית "הקלטת הדאנס של השנה" והשני ב-2008 באותה קטגוריה. בשנת 2018, היה לאחד מכותבי הלהיט "Without Me" של הלסי.
ב-1 בספטמבר 2023 הוציא את הסינגל "Keep Going Up" בהשתתפות נלי פורטדו וג'סטין טימברלייק.
דיסקוגרפיה > אלבומי אולפן

1998: Tim's Bio: Life from da Bassment
2007: Shock Value
2009: Shock Value II
דיסקוגרפיה > מיקסטייפ

2015: King Stays King
2018: Drop
הערות שוליים

↑  Gil Kaufman, Timbaland Reveals Title For New Collab With Justin Timberlake, Nelly Furtado, Billboard, ‏28 באוגוסט 2023 (באנגלית אמריקאית)
| --- | --- |
בקרת זהויות :  BIBSYS: 6077627  BnF: cb14031721g (data)  GND: 135107008  ISNI: 0000 0000 5519 793X  LCCN: no98070298  MusicBrainz: daa09819-5da5-4c7a-8bef-eb372bb27ff1  NKC: xx0067628  SUDOC: 157417271  VIAF: 78396403   WorldCat (עם VIAF): 78396403
יוהאן-גאורג דורה

| --- | --- |
אין תמונה חופשית
 לידה:  16 בספטמבר 1948 (בן 76) מיינרוט, בוואריה, גרמניה בשלטון בעלות הברית 
 מדינה:  גרמניה 
 השכלה:  המכללה לקציני מטה של הבונדסוור 
 השתייכות:   לופטוואפה
 תקופת הפעילות:  1967–2010 (כ־43 שנים)
 דרגה:   גנרל-לויטננט
 תפקידים בשירות
 סגן המפקח הכללי של הבונדסוור
 
יוהאן-גאורג דורה (בגרמנית: Johann-Georg Dora; נולד ב-16 בספטמבר 1948) הוא גנרל-לויטננט גרמני בדימוס אשר שימש כסגן מפקח הכללי (מקביל לתפקיד הרמטכ"ל) של הבונדסוור (צבא גרמניה) בין השנים 2005–2010, ולתקופה קצרה אף שימש כממלא מקום המפכ"ל.
ביוגרפיה

דורה נולד ב-16 בספטמבר 1948 בכפר מיינרוט שבבוואריה. ב-1967 הוא התגייס ללופטוואפה ועבר הכשרה כטייס קרבי. בין 1980–1982 למד באקדמיית הבונדסוור בהמבורג, ולאחר מכן מונה למפקד טייסת בכנף המפציצים ה-43 באולדנבורג. לאחר מכן הועבר למפקדת נאט"ו בקארופ שבדנמרק. ב-1989 הוא חזר לגרמניה ומונה למפקד טייסת בכנף המפציצים ה-38. ב-1991 הוא חזר לאקדמיית הבונדסוור כמרצה. ב-1994 מונה למפקד כנף המפציצים ה-32, וב-1995 הקים את הטייסת המבצעית ה-1. הטייסת הוצבה בפיאצ'נצה שבאיטליה, ומשם השתתפה בלחימה בבוסניה והרצגובינה במסגרת כוח האכיפה.
ב-1996 חזר לגרמניה, וב-1998 מונה לראש מטה חיל האוויר. ב-12 במרץ 1999 הוא מונה למפקד בית הספר לקצינים של הלופטוואפה. פחות משבועיים לאחר מכן, השיקו כוחות נאט"ו את מבצע כוח מאוחד בקוסובו, ודורה חזר לאיטליה כדי להשתתף במבצע. בספטמבר 2000 דורה מונה למפקד פיקוד כוח ההתרעה והבקרה המוטסת של נאט"ו באתר המטה העליון של כוחות הברית באירופה (SHAPE) בבלגיה. ב-1 באוקטובר 2003 שב דורה לגרמניה והפך לסגן מפקד פיקוד המבצעים של הבונדסוור בפוטסדאם.
ב-1 באפריל 2005 מונה דורה לסגן המפקח הכללי של הבונדסוור (מקביל לרמטכ"ל). ב-26 בנובמבר 2009 הוא הפך לממלא מקום המפכ"ל, לאחר שהמפכ"ל המכהן וולפגנג שניידרהאן נאלץ להתפטר בעקבות פרשת התקיפה האווירית בקונדוז. דורה כיהן כממלא מקום עד שהגנרל פולקר ויקר נכנס לתפקיד במקומו. ב-16 בספטמבר 2010 פרש דורה מהצבא.
יונגפרנזה

| --- | --- |
אגם יונגפרנזה ליד נדליץ
אגם יונגפרנזה ליד נדליץ
 מידע כללי
 סוג:  אגם 
 מידות
 שטח:  1.242 קילומטר רבוע
 מידע נוסף
 נהר מזין:  האפל 
 מקור לנהר:  האפל, Sacrow–Paretz Canal 
 מדינות באגן הניקוז:  גרמניה 
 קואורדינטות:  52°25′00″N 13°05′00″E﻿ / ﻿52.416666666667°N 13.083333333333°E﻿ / 52.416666666667; 13.083333333333
 =  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונייונגפרנזה(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונייונגפרנזה(למפת ברנדנבורג רגילה) פוטסדאם קוטבוס פרנקפורט אורניינבורג אברסוולדה פאלקנזה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןיונגפרנזה(למפת ברנדנבורג מוגדלת) פוטסדאם קוטבוס פרנקפורט אורניינבורג אברסוולדה פאלקנזה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןיונגפרנזה
 
יונגפרנזה (בגרמנית: Jungfernsee, מילולית "אגם הבתולה") הוא אגם רדוד בעמק קרחוני בין פוטסדאם, בירת מדינת ברנדנבורג לברלין בירת גרמניה. כיום זורם דרכו הנהר האפל, ולכן הוא שייך למערכת המים ברלין-פוטסדאמר האפל (Berlin-Potsdamer Havelgewässern). עומקו המקסימלי 4 מטרים, והוא משתרע לאורך 3.52 קילומטרים מדרום-מזרח (גשר גליניקה) לצפון-מערב (Großes Horn), ובכך שוכן בכיוון הזרימה הטבעי של ההאפל בשרשרת האגמים שלו. החלק הגדול ביותר של פני המים שלו שייך לעיר פוטסדאם. רק משולש קטן מול הגדה הדרומית-מזרחית שלו שייך לברלין.
יונגפרנזה מוגדר כנתיב מים פדרלי (Bundeswasserstraße), קטע של נתיב המים התחתון של ההאפל.
השם "יונגפרנזה" ("אגם הבתולה") מתייחס למנזר הבנדיקטיני שפנדאו, שהיה הבעלים של האגם.
ב-1999 נוספה הגדה הדרומית של האגם למכלול התרבותי "הארמונות והגנים בפוטסדאם-ברלין" שהוכרז כאתר מורשת עולמית על ידי אונסק"ו בשנת 1990, והורחב בשנים 1992 ו-1999.
תיאור

ההיצרות הקלה בין רייסטררהורן (Riesterhorn) על הגדה הצפונית לקוואפהנהורן (Quappenhorn) על הגדה הדרומית מחלקת את האגם לחלק דרום-מזרחי מעט מעגלי ולחלק צפון-מערבי צר וארוך. הרוחב הגדול ביותר בחלק הדרום-מזרחי הוא 1.45 קילומטר, בחלקו הצפון מערבי הרוחב הוא מקסימום 490 מטר. הנקודה הצרה ביותר היא 180 מטר, הרוחב בין קוואפהנהורן לריסטרהורן הוא 270 מטר. יער המלך, אזור ציד פרוסי לשעבר, גובל כמעט לחלוטין בגדה הצפונית המכוסה קנים. יש רק כמה מקומות שיש בהם חופי רחצה אליהן ניתן להגיע ברגל או באופניים. על רייסטררהורן, קו החוף העובר צפונית-מערבית-דרום-מזרחית עד לנקודה זו מתעקל תחילה צפונה-מזרחה ואז מזרחה. הקצה הדרומי של אגם זאקרו (גר') נמצא במרחק של 390 מטרים בלבד מכאן. בצפון-מזרח יונגפרנזה שוכנת כנסיית הגואל ישירות על הגדה הצפונית. הגדה התלולה ממול, המתנשאת לגובה 20 מטר מעל פני המים, גם היא מיוערת. בחלק זה ממוקמים שמורת הציפורים "וסטליכר דיפלר פורסט" של האיחוד האירופי (EU-Vogelschutzgebiet Westlicher Düppeler Forst) ופארק קליין-גליניקה המשתרע בכיוון דרום-מערב עד גשר גליניקה, המשתרע מעל מוצא מי האגם.
הגבול בין מדינת ברנדנבורג לברלין עובר בחלק הדרומי-מזרחי של האגם, במקביל לגדה של ברלין (לפני 1990 הגבול הפנים-גרמני בין גרמניה המזרחית לבין ברלין המערבית). האגם לא היה נגיש מהגדה של פוטסדאם. הגדה שמתחילה כאן בנויה בחלקה, ולאחר ההתמזגות עם תעלת הסנגרבן (Hasengraben), שמגיעה מאגם הייליגר (Heiliger See), מייצגת את הגבול הצפון-מזרחי של הגן החדש. הגדה עוברת דרך כף קוואפהנהורן בכיוון צפון מערב עד נדליץ. המצר בין יונגפרנזה לאגם הייליגר הוא ברוחב 190 מטר בלבד. המחלבה לשעבר בגן החדש (כיום מסעדה) נמצאת על גדה זו וארמון צציליינהוף, שוכן 160 מטרים מהאגם. מטרים ספורים ממזרח למצר, הקים הקייזר וילהלם השני יישוב בשנת 1890 על פי המודל של כפרים נורווגיים. תחנת המלחים קונגסנס (Matrosenstation Kongsnæs) נהרסה עם בניית חומת ברלין, שאר הבתים נשמרו.
אגם גליניקה, גשר גליניקה ואגם יונגפרנזה
טמפרטורת האוויר

טמפרטורת האוויר. טמפרטורת האוויר שונה מהטמפרטורה שאנו חשים. צינת הרוח וחום הנובע מקרינה של השמש או של גופים אחרים אינם חלק מטמפרטורת האוויר. האוויר מורכב מתערובת של גזים וגורמים נוספים כגון מים ואבק. האוויר כלוא בין פני כדור הארץ והחלל החיצון. האוויר איננו הומוגני. לחץ, צפיפות, קרינה, אחוז לחות, עננות וטמפרטורה משתנים מאזור לאזור. כל אחד ממרכיבים אילו תורם את שלו בתהליכי החימום והקרור של האוויר.
גורמים לחימום האוויר > חימום האוויר בקרינה

השמש מהווה מקור ל-אור בתדירויות שונות. אור השמש הופך לחום כאשר הוא נבלע על ידי פני השטח או על ידי חלקיקים באטמוספירה. כמות החום המשתחררת בתהליך הבליעה תלויה בעוצמת הקרינה בסוג הקרינה בסוג החומר ובצפיפותו.
גורמים לחימום האוויר > חימום האוויר בעיבוי

תהליך העיבוי (Condensation) הוא התהליך בו אדי מים הופכים לנוזל. בהליך זה משתחרר חום הגורם לסביבה (אוויר) להתחמם. אידוי הוא התהליך ההפוך בו המים מתנדפים והופכים לגז. אידוי הוא תהליך סופח חום הגורם לסביבה (אוויר) להתקרר.
גורמים לחימום האוויר > חימום האוויר בדחיסה

הקשר בין טמפרטורה של גז ולחץ הגז מומחש בעזרת נוסחאות חוק גיי-ליסק.
או
רוח היא גורם נוסף לחימום בדחיסה. הרוח היא תוצאה של אי שוויון לחצים. בזמן תנועת האוויר מהלחץ הגבוה לנמוך מבצעת עבודה בתהליך שהוא היפוך של מנוע קרנו. בסופו של התהליך יומר חלק מהפרש הלחצים בחום.
מדידת טמפרטורת האוויר

טמפרטורת האוויר נמדדת הגבהים שונים בעזרת מד-חום הנמצא במקום מבודד ככל האפשר מהשפעות זרות. על פני השטח מד החום ממוקם ב-(Stevenson screen) קופסה לבנה ומאווררת שתפקידה לבטל ככל האפשר את השפעת קרינת השמש והקרינה הנפלטת מהחומר ממנו עשויה הקופסה.
גורמים להפרשי טמפרטורה באוויר

הפרשי טמפרטורה ייווצרו עקב חוסר אחידות בגורמי החימום. ההפרשים ישמרו כתוצאה ממוליכות חום שונה של האוויר עצמו ושל עצמים אחרים.
חוסר אחידות בעוצמת הקרינה ובעוצמת הבליעה גורמים להפרשי טמפרטורות באטמוספירה. למשל, כמות הקרינה גבוהה יותר באזור קו המשווה מאשר בקטבים, אדמה כהה בולעת יותר קרינה מחול לבן. העננות משפיעה על הטמפרטורה בכך שהיא כולאת את החום הנפלט ולא מאפשרת לו להתפזר. גורמים אלו יוצרים הפרשי טמפרטורה באטמוספירה. כאמור, הפרשים אלו הם הגורם העיקרי ליצירת רוח. חומרים שונים בפני הקרקע משחררים חום בקצב שונה. מים מתקררים לאט יותר מאדמה.
למדידות שונות נעשה שימוש במדדים טמפרטורה וירטואלית וטמפרטורה פוטנציאלית.
ראו גם

מטאורולוגיה - מונחים
קרינה
תרמודינמיקה
רוח קטבטית
רוח אנאבטית
טור המספרים הטבעיים

טור המספרים הטבעיים הוא תוצאת החיבור של סדרת המספרים הטבעיים, מ-1 ועד אינסוף ( \ 1+2+3+\cdots ). טור זה אינו מתכנס, ולכן אין לו סכום במובן הרגיל של המילה. מצד שני, ניתן בהנחות המתאימות להגיע לתוצאה המוזרה  \ 1+2+3+\cdots =-{\frac {1}{12}}. חישוב זה מבוסס על שיטות סיכום המשתמשות בפונקציית זטא של רימן ובסיכום רמנוג'אן (אנ').
אף על פי שבמבט ראשון לא נראה שלסכום סדרת המספרים הטבעיים יהיה שימוש מעשי כלשהו, נעשה בו שימוש במספר תחומים מדעיים, כגון: אנליזה מרוכבת, תורת שדות קוונטית ותורת המיתרים. בתורת המיתר הבוזוני, למשל, שימוש בסכום זה מביא לתוצאה של קיומם של 26 ממדים למרחב (ממד זמן, ממד אורך ו־24 ממדים נוספים).
סיכום לא סטנדרטי

טור המספרים הטבעיים מתבדר משום שהאיבר הכללי שלו אינו שואף לאפס. עם זאת, אפשר לטפל בו אם מרחיבים את מושג הסיכום של טורים, באופן הבא.
ההגדרה הסטנדרטית לסכום של הטור האינסופי  \ \sum _{n=1}^{\infty }a_{n} היא כגבול של סדרת הסכומים החלקיים  \ S_{n}=\sum _{k=1}^{n}a_{k}, בתנאי שהגבול הזה קיים. באופן יותר פורמלי, אפשר להתבונן באוסף כל הסדרות הממשיות  \mathbb {R} ^{\mathbb {N} }, שהוא מרחב וקטורי מעל הממשיים, ובתוכו בתת-המרחב V של הסדרות שהטורים שלהן מתכנסים. אופרטור הסיכום הוא פונקציונל ליניארי  \ \Sigma :V\rightarrow \mathbb {R}  המחזיר על הסדרה  \ (a_{1},a_{2},\dots ) את הסכום שלה,  \ \Sigma (a_{1},a_{2},\dots )=\sum _{n=1}^{\infty }a_{n}. אבל מדוע לעצור כאן? גם אם מכירים בכך שיש טורים שאי אפשר לסכם, אפשר לקוות שנצליח להרחיב את פונקציונל הסכום לתת-מרחבים גדולים יותר. בבעיה זו מטפלת תורת הסומביליות (שיטות סיכום; וע"ע סיכום צזארו).
לדוגמה, שיטת הסיכום של אבל (שפיתח נילס הנריק אבל) מוגדרת באופן הבא:  \ \Sigma '(a_{1},a_{2},\dots )=\lim _{x\rightarrow 1^{-}}\sum _{n=1}^{\infty }a_{n}x^{n}, גם כאן בתנאי שהגבול קיים. כל טור מתכנס (במובן הרגיל) ניתן לסיכום גם לפי אבל, אבל יש גם טורים שאינם מתכנסים במובן הרגיל, שאפשר לסכם אותם בשיטת אבל. לדוגמה, השוויון  \ x-2x^{2}+3x^{3}-4x^{4}+5x^{5}-\cdots ={\frac {x}{(x+1)^{2}}} נכון לכל  \ |x|<1, והגבול כאשר x שואף ל-1 מלמטה גם הוא קיים, ושווה ל- \ {\frac {1}{4}}, על ידי הצבת x=1 בפונקציה מימין. לפיכך, אפשר לומר שלפי אבל  \ 1-2+3-4+5-\cdots ={\frac {1}{4}}, אף על פי שהגבול אינו קיים במובן הרגיל. באופן הזה, שיטת הסיכום של אבל מגדירה פונקציונל  \ \Sigma ':V'\rightarrow \mathbb {R} , כאשר 'V הוא המרחב הווקטורי של כל הסדרות המתכנסות לפי אבל (המכיל את המרחב הווקטורי V של הסדרות המתכנסות במובן הרגיל, וגם סדרות נוספות כמו  \ (1,-2,3,-4,5,\cdots )).
טור המספרים הטבעיים,  \ 1+2+3+4+5+\cdots , אינו מתכנס אפילו לפי אבל (כלומר, הסדרה  \ \alpha =(1,2,3,4,5,\dots ) אינה שייכת למרחב 'V). כדי לסכם אותה בכל זאת, צריך להרחיב עוד יותר את מרחב הסדרות שאפשר לסכם. בהרחבה סתמית יש מעט מאוד תועלת, משום שפורמלית אפשר להתבונן במרחב הווקטורי  \ V'+\mathbb {R} \alpha , ולהגדיר את הסכום של  \ \alpha  כרצוננו. כדי להגביל את טווח האפשרויות ולקבל שיטות סיכום משמעותיות יותר, מניחים שפעולות טבעיות מסוימות אינן משנות את הסכום. למשל, נגדיר את אופרטור המתיחה  P:\mathbb {R} ^{\mathbb {N} }\rightarrow \mathbb {R} ^{\mathbb {N} } לפי  \ P(a_{1},a_{2},a_{3},a_{4},\dots )=(0,a_{1},0,a_{2},0,a_{3},\dots ). קל להראות שהמתיחה שומרת על המרחב 'V של אבל, ואינה משנה את הסכום שם. יתרה מזו, אם נסמן  \ \alpha =(1,2,3,4,5,\dots ), נגלה ש- \ \alpha -4P(\alpha )=(1,-2,3,-4,5,\dots ). כעת, אם נניח שאפשר להרחיב את הסכום של אבל לשיטת סיכום  \ \Sigma '' המוגדרת על מרחב  V'' שמכיל את הסדרה  \ (1,2,3,4,5,\dots ) וסגור למתיחה, ונניח בנוסף שמתיחה אינה משנה את הסכום ב- V'', נקבל מיד ש- \ -3\Sigma ''(\alpha )=\Sigma '(\alpha -4P(\alpha ))=\Sigma '(1,-2,3,-4,5,\dots )={\frac {1}{4}}, כלומר, לפי שיטת הסיכום המוכללת הזו,  \ 1+2+3+4+\cdots =-{\frac {1}{12}}.